**OBRAZLOŽENJE OPĆEG DIJELA IZVJEŠTAJA O IZVRŠENJU FINANCIJSKOG PLANA LUČKE UPRAVE VUKOVAR ZA 2023. GODINU**

**Obrazloženje ostvarenja prihoda i primitaka**

Javna ustanova Lučka uprava Vukovar je u razdoblju od 01. 01. do 31. 12. 2023. godine ostvarila ukupne prihode u iznosu od 3.647.231,95 eura, što je 81,70 % u odnosu na planirani iznos od 4.464.002 eura. Ostvareni prihodi se najvećim dijelom sastoje od tekuće pomoći od institucija i tijela EU u iznosu od 64.793,92 eura i kapitalne pomoći od institucija i tijela EU u iznosu od 500.000,00 eura, koji su uplaćeni za daljnju realizaciju projekta CEF-Priprema projektne dokumentacije za izgradnju vertikalne obale u luci Vukovar. Preostali prihodi sastoje se od nefinancijske imovine, odnosno naplaćenih naknada za koncesije u iznosu od 79.708,08 eura, ostalih pristojbi i naknada (pristojbe za uporabu obale) u iznosu od 223.876,19 eura, ostalih nespomenutih prihoda (prihodi s naslova osiguranja, refundacije štete i totalne štete) u iznosu od 3.179,93 eura, te prihoda od pruženih usluga (za najam poslovnih prostora) u iznosu od 13.467,60 eura. Značajno povećanje u odnosu na isto razdoblje prethodne godine su ostvareni prihodi iz nadležnog proračuna za financiranje rashoda poslovanja u iznosu od 670.478,90 eura i prihodi iz nadležnog proračuna za nabavu nefinancijske imovine u iznosu od 2.091.727,33 eura zbog projekata gradnje i modernizacije pristaništa i riječnih marina.

Lučka uprava Vukovar nema ostvarenih primitaka u promatranom razdoblju.

**Obrazloženje ostvarenja rashoda i izdataka**

Javna ustanova Lučka uprava Vukovar je u razdoblju od 01. 01. do 31. 12. 2023. godine ostvarila ukupne rashode u iznosu od 3.315.005,17 eura, što je 73,72 % u odnosu na planirani iznos od 4.496.450 eura. Ostvareni rashodi odnose se na rashode za zaposlene u iznosu od 276.435,93 eura, materijalne rashode u iznosu od 856.018,08 eura, financijske rashode u iznosu od 11,22 eura, rashode za nabavu proizvedene dugotrajne imovine u iznosu od 2.008.691,82 eura, te rashode za dodatna ulaganja na nefinancijskoj imovini u iznosu od 173.848,12 eura.

Lučka uprava Vukovar nema ostvarenih izdataka u promatranom razdoblju.

**Stanje novčanih sredstava na računima na početku i na kraju 2023. godine**

U izvještajnom razdoblju Lučka uprava Vukovar nije imala otvorenih računa u bankama.

**Obrazloženje ostvarenog prijenosa sredstava iz 2022. u 2023. godinu**

Početkom 2023. godine izvršen je prijenos neutrošenih prihoda iz 2022. godine u ukupnom iznosu od 382.338,31 euro, i to od ostali prihodi za posebne namjene – izvor 43 (koncesijske naknade temeljem Zakona o plovidbi i lukama unutarnjih voda, ostale naknade i pristojbe za posebne namjene te prihodi s naslova osiguranja, refundacije štete i totalne štete), a koji su se u tekućoj godini koristili za financiranje rashoda poslovanja s istog izvora (rashodi za zaposlene, materijalni rashodi i financijski rashodi). Početkom 2024. godine prenesena su sredstva u slijedeće razdoblje u iznosu od 714.565,09 eura, a odnose se na podmirenje troškova poslovanja s izvora 43 te podmirenje troškova s izvora 51 za realizaciju projekta „CEF-Priprema projektne dokumentacije za izgradnju vertikalne obale u luci Vukovar kojem je završetak planiran do kraja 2024. godine.

Ravnatelj

Grgo Sabljić, struč.spec.ing.sec.